cyanic-selkie/wikianc huggingface dataset:
Martina Aitolehti
Televisioesiintyjä
Keväällä 2012 Aitolehti osallistui Moskito Televisionin tuottamaan Viidakon tähtöset -sarjaan. Ohjelmaa esitettiin Sub-kanavalla. Syksyllä 2012 Aitolehti osallistui Nelosen Neljän tähden illallinen -sarjan neloskauden avausjaksoihin, voittaen oman illallisseurueensa, Sabina Särkkä, Ali Jahangiri ja Koop Arponen, antamilla pisteillä. Kevät-kesällä 2013 hän osallistui Nelosen esittämään Splash!-uimahyppykilpailuun ja hänet äänestettiin ohjelman voittajaksi hänen tehtyään finaalissa 10 metristä 2,5 volttia taittaen. Keväällä 2014 Aitolehti esiintyi Neljän tähden talkoot -sarjassa neljässä jaksossa osallistuen muun muassa musiikkivideon tekoon yhdessä Iso H:n kanssa. Sarjaa esitti Nelonen. Syksyllä 2014 hän toimi tuomarina Martina ja hengenpelastajat -sarjassa, joka esitettiin Jim-kanavalla.
Martina Aitolehti osallistui myös Nelosen Gladiaattorit-ohjelmaan 2017 syksyllä roolinimenään Pantteri.
Vuonna 2018 kuvatussa Atlantin yli -ohjelmassa Aitolehti kuului Joel Harkimo n kipparoiman purjeveneen julkkismiehistöön, jossa mukana olivat Laura Lepistö, Satu Silvo, Jere Karalahti ja Kari Aihinen.
Aitolehti ilmoitti toukokuussa 2021 että hän ryhtyy Revenge Body with Martina Aitolehti -ohjelman mentoriksi. Tv-sarjassa seurataan päähenkilöiden elämäntapamuutoksia ja se alkaa Discovery+-tv-kanavalla keväällä 2022.
Laulaja
Vuonna 2005 Aitolehti levytti musiikkia yhdessä salasuhteestaan julkisuuteen nousseen esiintyjän Marika Fingerroosin kanssa. Salarakkaat-nimeä käyttänyt kaksikko julkaisi ensin singlen "Salarakas" ja myöhemmin samaa nimeä kantavan studioalbumin. Albumi sisältää cover-versioita tunnetuista suomalaisista iskelmä- ja popkappaleista.
Aitolehti jatkoi musiikkiuraansa vuonna 2011, kun hän julkaisi ensimmäisen soololevynsä. Martina-niminen englanninkielistä tanssipoppia sisältävä levy julkaistiin maaliskuussa 2011. Levyn ensimmäinen single on dancepopkappale "9 Digits", joka julkaistiin digitaalisesti 29. tammikuuta 2011. Levyn vastaava tuottaja on Hermanni Kovalainen ja yhtenä säveltäjänä on muiden muassa Jaakko Salovaara. Singlen saama vastaanotto oli hyvin negatiivinen.
Soololevyn julkaisseen Universal Musicin ja Aitolehden yhteistyö päättyi myöhemmin vuonna 2011. Levy-yhtiöllä olisi ollut optio useampaan albumiin, mutta sitä ei käytetty.
Syystalvella 2011–2012 Aitolehti osallistui Ylen järjestämään Uuden Musiikin Kilpailuun ”Checkmate”-nimisellä kappaleella. ”Checkmate” pääsi 540 demon joukosta 40 parhaan joukkoon, mutta karsiutui kilpailun toisessa vaiheessa, jossa jatkoon valittiin 12 parasta laulua. Kappale valittiin kuitenkin mukaan ylimääräiseen yleisöäänestykseen, jonka voittaja pääsisi villillä kortilla yhdeksän parhaan joukkoon. Aitolehden laulu ei kuitenkaan voittanut tätä äänestystä.
Yrittäjä
Aitolehdellä oli vuosina 2007–2015 Helsingissä toimiva enimmäkseen ravintolaviihteeseen keskittyvä ohjelmatoimisto Dance & Show Action Agency Martina Aitolehti ay. Yrityksen hankkeita ovat muun muassa Miss Helsinki -kilpailu ja showtanssiryhmä Martina & Dazzling Ladies. Nykyään Dazzling Ladies -tanssiryhmää luotsaa Suvi Pitkänen ja Miss Helsinki -kilpailulla on uusi omistaja. Aitolehti on vuodesta 2016 asti toiminut PTTP Company Oy:n toimitusjohtajana, ja lisäksi hän on pyörittänyt myös Cross-Swim Training Oy:tä.
Yrittäjänä Aitolehden työ koostuu pääasiassa erilaisista hyvinvointi-, fitness- ja ruokavaliovalmennuksista ja kuntoilu- ja lifestyleluennoista. Aitolehti on ollut Pohjoismaiden suurimman vuosittaisen Fitness-urheilu-tapahtuman Nordic Fitness Expon luennoitsijana aina 2010-luvun alkupuolilta asti. Lisäksi hän on muun muassa tuottanut messuille urheilullisia muotinäytöksiä.
Aitolehti on valittu Puma-yhteistyöurheilijaksi ja -mainoskasvoksi Suomessa vuodeksi 2020.
Maaliskuussa 2020 Aitolehti julkaisi kirjan Elämäni kunnossa, joka sisältää treeni-, ruoka- ja elämäntapaohjeita ja hieman elämäkerrallista tietoa.
Aitolehdellä on oma nimikkotuotesarjansa, joka sisältää muun muassa urheilujuomajauheita ja shakereita Hän on myös tehnyt yhteistyötä Yvette-urheiluvälinebrändin  kanssa vuodesta 2017 alkaen. Vuoden 2019 keväällä lanseerattiin ensimmäiset Aitolehden suunnittelemat urheiluvaate- ja uimapukumallistot, Yvette x Martina Yvette Finland Oy:lle .Toinen mallisto julkaistiin heti samana syksynä Tuotteita myydään mm Stockmannilla ja urheilualan verkkokaupoissa.
Yksityiselämä
Aitolehden äiti on puhe- ja draamapedagogi Anne Aitolehti ja veli lauluntekijä ja ääninäyttelijä Joonathan Kettunen. Aitolehti ei ole koskaan tavannut eikä ole ollut missään tekemisissä isänsä kanssa. Aitolehden sisar Stefanie kuoli vuonna 2014 väkivaltaisesti 22-vuotiaana.
Aitolehti ja Esko Eerikäinen avioituivat kesällä 2007 Helsingin maistraatissa kolmen kuukauden seurustelun jälkeen. Pariskunnan avioliitto siunattiin elokuun lopulla 2008 Helsingin Tuomiokirkossa. Marraskuussa 2009 parille syntyi tytär. He jättivät avioerohakemuksen 18. tammikuuta 2011.
Aitolehti oli avoliitossa vuosina 2011–2020 liikemies Stefan Thermanin kanssa. Heille syntyi tytär syyskuussa 2012. Pariskunta kihlautui vuonna 2019. Suhde päättyi vuonna 2020 eroon.
Aitolehti tuomittiin elokuussa 2014 rattijuopumuksesta. Aitolehti oli ajanut ylinopeutta 0,75 promillen humalatilassa. Aitolehti tuomittiin 9. tammikuuta 2020 Helsingin käräjäoikeudessa 25 päiväsakkoon kulkuneuvon kuljettamisesta oikeudetta. Aitolehti ajoi maaliskuussa 2019 autoa, vaikka hänellä ei ollut voimassa olevaa ajokorttia. Poliisi oli määrännyt Aitolehden aiemmin 12 viikon mittaiseen ajokieltoon kertyneiden ylinopeussakkojen takia. Lisäksi hän on saanut sakkorangaistuksen vuonna 2008 tapahtuneesta Anne-Mari Bergin pahoinpitelystä, jonka yhteydessä Berg sai sakkorangaistuksen kunnianloukkauksesta ja vuonna 2017 tapahtuneesta Sofia Belórfin pahoinpitelystä.
Aitolehti on koko julkisuudessa olo aikansa osallistunut aktiivisesti eri hyväntekeväisyyskampanjoihin. Hän muun muassa julkaisi vuonna 2008 hyväntekeväisyyskalenterin lastenkotien hyväksi ja sitä edellisen kalenterin tuotto meni Amnesty Internationalille. Hän huutokauppasi morsiuspukunsa Pelastakaa Lapset ry:n hyväksi. Hän osallistui vuonna 2008 myös hyväntekeväisyysturnaukseen, jossa pokeria pelaamalla kerättiin varoja lasten- ja nuorten mielenterveystyölle. 2010 hän osallistui hyväntekeväisyyspokeriturnaukseen Maarianhaminassa. Aitolehti on toiminut myös Lastenklinikoiden Kummit -järjestössä ja varainkeruussa sekä vieraillut lastensairaalassa useina vuosina. Hän on myös osallistunut Nenäpäivä-kampanjan varainkeruuseen vuodesta 2011 alkaen säännöllisesti. Vuonna 2015 Jungle Juice Bar järjesti hyväntekeväisyyskampanjan vetonauloinaan Aitolehti ja Jasper Pääkkönen. Menestyksekkään kampanjan tuotot ohjattiin Sos Lapsikylälle, Suomen luonnonsuojeluliitolle ja Irti Huumeista ry:lle.
Vuonna 2018 Aitolehti osallistui Mannerheimin Lastensuojeluliiton Uudenmaan piirin perinteiseen hyväntekeväisyystapahtumaan. Hän on ollut vakiokasvo myös Valtteri Bottas Duathlon -hyväntekeväisyystapahtumassa
Aitolehti työskentelee hyvinvointivalmentajana ja lisäksi on osallistunut triathlon-kilpailuihin.
Syyskuussa 2020 Aitolehti palasi vanhan hevosharrastuksensa pariin näytöslähdössä Vermossa, tosin itselleen uudella lajilla raviratsastuksella, joka tunnetaan myös Monté-nimellä.
WSOY julkaisi Aitolehden elämäkerran Martina – taistelija elokuussa 2022. Kirjan ovat kirjoittaneet Aitolehti ja Hippo Taatila.
Singlet
Omat singlet
Vierailevana artistina
Kristina Schulgin
Elokuvatyönsä lisäksi Schulgin nimitettiin ensimmäiseksi dokumenttielokuvalinjan lehtoriksi Taideteolliseen korkeakouluun vuonna 1999. Hän toimi dokumenttielokuvan ensimmäisenä vt. professorina 2001–2003. Vuosina 2004–2007 hän toimi Helsingin dokumenttielokuvafestivaali DocPointin taiteellisena johtajana. Hän sai Jussi-kunniakirjan elokuvastaan Emmi (1982). Vuonna 2004 hän voitti elokuvallaan Miksi en puhu venäjää (1993) sekä Tampereen elokuvajuhlien parhaan suomalaisen dokumenttielokuvan palkinnon että Tutkivan Journalismin Yhdistyksen Lumilapiopalkinnon. Vuonna 2004 hänet palkittiin valtionpalkinnolla elokuvasta Kasvoista kasvoihin (2003). Hänelle myönnettiin taiteilijaeläke vuonna 2020.
Hänen pitkiä palkittuja dokumentäärisiä elokuviaan ovat mm. Miksi en puhu venäjää (1993) Dicipline, Tie tanssijattareksi (1996) ja Kasvoista kasvoihin (2003).
Valikoitu filmografia
TEITÄ TERVEHTII SERGEI JESENIN, pienoisnäytelmä/ Tv-teatteri EN MINÄ MUUALLE JUURRU, pienoisnäytelmä/ TV-teatteri
Braunschweig (F225)
Braunschweig (runkonumero F225) oli Saksan liittotasavallan laivaston Köln-luokan fregatti.
Valmistus
Alus tilattiin Hampurista Stülcken-Werftiltä, missä köli laskettiin 28. heinäkuuta 1960. Alus laskettiin vesille 3. helmikuuta 1962 ja otettiin palvelukseen 16. kesäkuuta 1964.
Palvelus
Alus poistettiin palveluksesta 4. heinäkuuta 1989. Se myytiin Turkille korvaamaan aiemmin myyty Emden. Turkin laivasto nimesi aluksen Gemlikiksi.
Matti Raekallio
Matti Juhani Raekallio (s. 14. lokakuuta 1954 Helsinki) on suomalainen pianisti ja professori. Hän opetti vuosina 1978–2008 Sibelius-Akatemiassa, professorina vuodesta 1996. Vuonna 2005 hänet nimitettiin professoriksi Euroopan arvostetuimpiin kuuluvaan Hochschule für Musik und Theater Hannoveriin. Raekallio kutsuttiin maailman maineikkaimpiin kuuluvan New Yorkin Juilliard Schoolin pianonsoiton professoriksi syksystä 2007 lähtien. Raekallio on ensimmäinen suomalainen, joka on kutsuttu Juilliardin vakituiseksi professoriksi. Raekallio on myös kysytty opettaja kansainvälisillä mestarikursseilla Euroopassa sekä Yhdysvalloissa, Aasiassa ja Israelissa. Hänen menestyneitä oppilaitaan ovat olleet muun muassa Antti Siirala, Igor Levit ja Gergely Bogányi.
Raekallio on tehnyt palkittuja levytyksiä Ondine-levymerkille.
Matti Raekallion isä oli oikeuslääketieteilijä Jyrki Raekallio.
Castilla (L52)
Castilla (runkonumero L52) on Espanjan laivaston vuonna 1999 vesillelaskettu Galicia-luokan maihinnousualus.
Valmistus
Alus tilattiin vuonna 1991 Empresa Nacional Bazánilta Ferrolista, missä köli laskettiin toukokuussa 1997. Alus laskettiin vesille 14. kesäkuuta 1999 ja otettiin palvelukseen 29. kesäkuuta 2000.
Palvelus
Alus oli 28. lokakuuta 2004 Cap-Haïtieniessa Haitissa, missä se laski maihin merijalkaväkeä.
Alus osallistui lippulaivana Naton harjoitukseen operation Loyal Mariner 2005. Espanja lähetti syyskuussa 2005 aluksen New Orleansiin Naton operaatioon, jossa avustettiin hurrikaani Katrinan uhreiksi joutuneita. Alus osallistui lippulaivana Naton harjoitukseen operaatio Brilliant Mariner 2006:een sekä operaatio Steadfast Jackpot 2006:een.
Operación Hispaniola
Haitilla tapahtui 12. tammikuuta 2010 voimakas magnitudin 7 maanjäristys. Espanjan hallitus ilmoitti 19. tammikuuta toimittavansa alueelle kenttäsairaalan, 50 hengen lääkintäosaston ja 450 sotilasta. Avun toimittavalla Castillalla oli lisäksi kolme helikopteria sekä veneitä. Alus lähti Rotasta 22. tammikuuta Petit-Goâveen Haitille mukanaan 423 sotilasta ja neljä helikopteria.
Alus saapui 1. helmikuuta San Juaniin Puerto Ricoon vastaanottaakseen lisää avustusmateriaalia. Alus saapui 4. helmikuuta Petit-Goâveen ja seuraavana päivänä aloitettiin maihinnousualuksen lastin siirto maihin. Aluksen odotettiin pysyvän alueella kolme kuukautta.
Alus lähetettiin 10. toukokuuta avustamaan moottorijahti Sagamaria, jolla oli miehistönjäsen loukkaantunut. Loukkaantunut siirrettiin Castillalle, jossa ensiaputoimet aloitettiin. Loukkaantunut siirrettiin Azoreille saamaan jatkohoitoa.
Taftie
Jäsenet
Taftien 26 jäsentä
Vasemmisto–oikeisto-ulottuvuus
thumb|Myös Suomen eduskunnassa vasemmisto istuu [[Eduskunnan puhemies|puhemiehen paikalta katsottuna vasemmalla ja oikeisto oikealla. Kuvassa vuoden 2011 tilanne.]] Vasemmisto–oikeisto-ulottuvuus viittaa poliittisen kentän jakautumiseen oikeistoon ja vasemmistoon. Oikeiston on perinteisesti nähty kannattaneen konservatismia ja vasemmiston jyrkkiä yhteiskunnallisia uudistuksia, mahdollisesti myös liberalismia. Sanoja oikeisto ja vasemmisto käytetään myös vastaavista ryhmittymistä puolueiden ja muiden ryhmien sisällä. Termit syntyivät Ranskan vallankumouksen aikana, jolloin ne viittasivat istumapaikkajärjestykseen Ranskan lainsäädännöllisissä elimissä, erityisesti Ranskan lainkokouksessa vuonna 1791.
Vasemmisto–oikeisto-vastakkainasettelu tai vasemmisto–oikeisto-akseli on yksi tavoista hahmottaa poliittinen kirjo. Se on nähtävissä niin politiikan historiassa kuin nykypäivässäkin, niin kansalaisten kuin muidenkin politiikan toimijoiden ajattelussa ja toiminnassa. Vasemmisto–oikeisto-ulottuvuus liittyy nykyisin ensisijaisesti tulonjakoa, sosiaalipalveluja sekä valtion ja elinkeinoelämän suhteita koskeviin kysymyksiin. Vasemmiston katsotaan painottavan valtion taloudellista, säätelevää ja palveluja tuottavaa roolia, kun taas oikeiston nähdään luottavan markkinavoimiin ja haluavan pitää valtion roolin pienenä.
Vasemmisto-oikeisto-akselin keskelle jääviä ryhmiä kutsutaan usein poliittiseen keskustaan kuuluviksi, ääripäihin sijoittuvia taas äärioikeistoksi ja äärivasemmistoksi.
Ylen vaalikone 2007
Vasemmisto–oikeisto-ulottuvuus nähdään myös kansanedustajien vastauksissa Yleisradion vaalikoneen kysymyksiin vuoden 2007 eduskuntavaalien alla: perinteiseen tapaan asenteet liittyvät valtion taloudelliseen rooliin, hyvinvointipalveluihin ja maanpuolustukseen. Vahvin ideologinen jännite vallitsee tuloerojen kasvun vastustamisen ja Suomen Nato-jäsenyyden kannattamisen välillä.
Vuoden 2015 tutkimus
Kunnallisalan kehittämissäätiön vuonna 2015 julkaisemassa tutkimuksessa suomalaisista 24 prosenttia sijoitti itsensä vasemmistoon, 32 prosenttia oikeistoon ja 26 prosenttia keskelle. Vasemmistoliiton, SDP:n ja vihreiden kannattajista enemmistö suuntautui vasemmalle, kun taas kokoomuksen kannattajat sijoittuivat selvästi oikealle. Perussuomalaisten kannattajista kaksi viidestä oli keskellä ja kolmasosa oikealla. Keskustan tukijoista lähes joka toinen sijoitti itsensä enemmän tai vähemmän oikealle ja kaksi viidestä keskelle.
Nuorten 18–30-vuotiaiden keskuudessa oli keskimääräistä enemmän vasemmistoon itsensä sijoittavia, kaikkiaan 29 prosenttia. Nuorista 18 prosenttia samaistui enemmän tai vähemmän oikeistoon. Eniten oikeistoon itsensä sijoittavia löytyi keski-ikäisistä, 43 prosenttia.
Tutkimuksen mukaan oikeistolaisuus kasvaa merkittävästi tulojen myötä. Vastaavasti vasemmistolaisuus on yhteydessä alhaisiin tuloihin, sillä tulonsaajaryhmistä ainoastaan alle 20 000 euroa vuodessa ansaitsevat sijoittivat itsensä keskimääräistä enemmän vasemmalle.
Triangulaatio
Triangulaatio on sitä, kun toista laitaa edustava poliittinen ehdokas asettuu akselin ulkopuolelle, yläpuolelle tai tarkalleen sen keskelle. Näin hän houkuttelee äänestäjikseen ääripäiden välissä olevia äänestäjiä. Samalla hän pyrkii etääntymään radikaalista poliittisesta laidasta, mikä voisi karkottaa äänestäjiä. Ehdokas poimii poliittisia kantojaan kummaltakin puolelta omaksi edukseen kulloisenkin tilanteen mukaan.
Brofeldt
Brofeldt on muun muassa seuraavien suomalaisten henkilöiden sukunimi:
Myös seuraavien henkilöiden sukunimi oli alun perin Brofeldt, mutta he muuttivat sukunimensä:
Gekko (kirja)
Gekko on Reijo Mäen vuonna 2018 ilmestynyt 29. Vares-dekkari.
Euroopan Kultainen kenkä
Kultainen kenkä on palkinto, joka annetaan Euroopan jalkapallon pääsarjojen parhaalle maalintekijälle. Palkinnon jakoi vuosina kausina 1967–1991 ranskalainen lehti L'Équipe. Kausina 1991–1996 parhaalle maalintekijälle antoi palkinnon Adidas ja kaudesta 1996-1997 alkaen Kultaista kenkää alkoi jakaa eurooppalaisten medioiden liitto European Sports Media.
Gekko (kirja)
Gekkossa Jussi Vares saa romanisuvun päämieheltä tehtäväksi etsiä tämän kadoksissa oleva kummitytär Elssa. Vares selvittää tapausta haahuilun ohessa haastattelemalla Elssan kanssa samassa kollektiivissa asuneita naisia, mikä tarjoaa kirjoittajalle mahdollisuuden kommentoida kuvataiteen lisäksi myös feminismin suuntauksia.
Euroopan Kultainen kenkä
Ensimmäistä kertaa palkinto myönnettiin kaudelta 1967–1968. Tuolloin Kultaisen kengän sai yksinkertaisesti eniten maaleja Euroopan kansallisissa liigoissa tehnyt pelaaja. Vuosina 1991–1996 palkintoa ei jaettu, ja vuodesta 1996 lähtien käytössä on ollut kerroinsysteemi, jonka mukaan maalimäärät kerrotaan UEFAn maarankingiin (jonka pohjalta myös eurocupien paikat jaetaan maittain) perustuvilla kertoimilla: UEFA:n maapisterankingin viiden parhaan maan pääsarjan maalit kerrotaan kahdella, sijoilla 6–21 kerrotaan 1,5:llä ja sijalta 22 ja alaspäin kerrotaan yhdellä. Tämän vuoksi palkinto ei enää aina mene eniten maaleja tehneelle pelaajalle.
Gekko (kirja)
Kirjassa on useita viittauksia Morgan Kaneen, johon Mäki on Vareksen hahmoa rinnastanut ennenkin. Vares saa samanmuotoisen arven kuin Morgan Kanellakin on. Kirjan nimi viittaa liskoon mutta myös Gordon Gekkoon.
Vastaanotto
Helsingin Sanomien Pertti Avolan mielestä hyvää on, että kun juoni kulkee, se kulkee hyvin. Toisaalta huonoa on liiallinen notkuminen, turha jorina ja karikatyyrimäiset sivuhenkilöt. Hänestä Vares-kirjat ovat tietyn ikäpolven ja asennemaailman miespolvelle täsmäsuunnattuja ja niistä tulee eltaantuneisuuden ja pysähtyneisyyden tuntu.
Myös Turun Sanomien Matti Komulainen toteaa, että lääräämistä ja sanailua riittää viidennes teoksesta ennen kuin mitään merkittävää tapahtuu. Mäki kuitenkin virittää taustalla juonirihmoja, jotka hän naamioi henkilögallerian ja kaupunkikuvan esittelyksi ja punoo lopussa yllättävästi yhteen. Muoti-ilmiöistä veistelyn sijaan Mäki keskittyy varsinaissuomalaisen kaamoksen synkkyyteen. Uusia aiheita ovat lemmikkiliskojen ruokavalio, taidehistorian suuntaukset, romanien perinnäistavat ja antiikkikalusteiden erikoisuudet.
Gekko oli ilmestymisvuonnaan Suomen seitsemänneksi myydyin kaunokirjallinen teos. Sitä myytiin 26 400 kappaletta ja lisäksi sähkökirjana 7 700 ja äänikirjana 12 500 kappaletta.
Tomáš Janků
Tomáš Janků (s. 27. joulukuuta 1974 Jablonec nad Nisou, Tšekkoslovakia) on tšekkiläinen korkeushyppääjä.
Vuonna 1998 sisäratojen EM-kilpailuissa Valenciassa Janku sijoittui pronssille. Vuoden päästä sisäratojen MM-kisoissa Janku jäi kuudenneksi tuloksella 2,25. Vuonna 2002 sisäratojen EM-kisoissa sijoitus oli jälleen kuudes. Münchenin EM-kisoissa 2002 Jankun sijoitus oli viides Jaroslav Rybakovin viedessä voiton tuloksella 2,31. Sisäratojen MM-kisoissa 2003 Janku sijoittui kuudenneksi. Göteborgin EM-kisoissa vuonna 2006 Janku pääsi 8 vuoden tauon jälkeen jälleen palkintokorokkeelle sijoittumalla hopealle Andrei Silnovin viedessä kovatasoisen korkeusfinaalin. Hän joutui jättämään kilpailun kesken loukkaantumisen takia hypättyään sitä ennen ennätyksensä 234.
Viestijuoksun Suomen-mestaruuskilpailut 1950
Viestijuoksun miesten Suomen-mestaruuskilpailut 1950 järjestettiin 16.–17. heinäkuuta Helsingissä Eläintarhan kentällä. Naisten SM-kisat, joissa oli mukana myös 4 x 100 metriä, kilpailtiin 13. elokuuta Valkeakoskella. Kilpailuissa teki miesten 4 x 1 500 metrillä järjestäjätaho virheen, sillä 2. ja 3. osuuden juoksijat juoksivat kierroksen liian vähän eli 1 100 metriä osuudekseen.
Netcat
Netcat on yleiskäyttöisyydestään ja yksinkertaisuudesta huolimatta melko tuore ohjelma. Hakkeri nimimerkillä _Hobbit_ julkaisi ensimmäisen version vuonna 1995. Alkuperäistä ohjelmaa ei ole ylläpidetty sen suosiosta huolimatta.
Ohjelmasta on lukuisia muiden tekijöiden klooneja, kuten GNU Netcat, OpenBSD:n versio sekä Nmap-projektin Ncat. Uudemmissa toteutuksissa on mukana IPv6 ja salaustuki, kuten Cryptcat-versiossa.
Mac OS X on sisältänyt netcatin versiosta 10.13 ja Solaris OpenBSD:n netcatin versiosta 11. OpenBSD:n versio on myös mukana FreeBSD:n paketeissa. BusyBox sisältää oman toteutuksensa.
Esimerkkejä
Niin sanotun back-kanavan tai ts. takaoven teko kohdejärjestelmästä netcat:n avulla omaan koneeseen: nc -vv #oma-IP-osoite #porttinumero1 | /bin/sh | nc -vv #oma-ip-osoite #porttinumero2
Jota ennen täytyy omaan koneeseen luoda netcat:llä kuuntelijat esimerkiksi: nc -l #porttinumero1 nc -l #porttinumero2
Täten saadaan tyylikkäästi Bourne-shell tai muu haluttu komentotulkki etäkäyttöön.
Voidaan käyttää myös yksinkertaiseen porttiskannaukseen: nc -z fi.wikipedia.org 1-80 Connection to fi.wikipedia.org 22 port [tcp/ssh] succeeded! Connection to fi.wikipedia.org 80 port [tcp/http] succeeded!
Jääpallon maailmanmestaruuskilpailut 1981
Vuoden 1981 Jääpallon maailmanmestaruuskilpailut olivat järjestyksessään 12. Jääpallon MM-kilpailut. Kisat pidettiin kolmatta kertaa jääpallon MM-kisahistorian aikana Neuvostoliitossa. Kisojen isäntäkaupunkina toimi Habarovsk. MM-turnaukseen osallistuivat Neuvostoliitto, Norja, Ruotsi ja Suomi.
Mestari ratkaistiin siten, että joukkueet pelasivat keskenään kaksinkertaisen sarjan, jonka voittaja voitti maailmanmestaruuden. Mestaruuden voitti Ruotsi, kyseessä oli ensimmäinen kerta, kun mestaruuden voitti jokin muu maa kuin Neuvostoliitto.
Ruotsi voitti turnauksen avausottelussa Neuvostoliiton 35 000 katsojan edessä maalein 6–1. Myöhemmässä ottelussa Neuvostoliitto ei kyennyt voittamaan Ruotsia yhtä suurin lukemin, ja keskinäisten ottelujen perusteella Ruotsi voitti maailmanmestaruuden, Neuvostoliiton paremmasta maalierosta huolimatta. Neuvostoliitto sijoittui Ruotsin jälkeen hopealle, Suomi sijoittui kolmanneksi.
Parhaat pelaajat
260px|thumb|Kisojen kunniaksi teetetty neuvostoliittolainen postimerkki.
Valkokurkkukukastaja
Valkokurkkukukastaja (Dicaeum erythrothorax) on kukastajien heimoon kuuluva varpuslintu.
Levinneisyys
Valkokurkkukukastajaa tavataan kotoperäisenä Indonesiassa. Lajin ei uskota olevan vaarassa, ja se on luokiteltu elinvoimaiseksi.
Lemmings 2: The Tribes
Lemmings 2: The Tribes on DMA Designin kehittämä ja Psygnosisin julkaisema pulmapeli. Peli on julkaistu vuonna useille alustoille.
Peli on seuraaja Lemmingsille, jolle ilmestyi myös pelkkiä lisäkenttiä sisältäviä osia.
Pelaaminen
Pelissä on mukana 12 erilaista sopuliheimoa. Joka heimolla on 60 sopulia ja 10 tasoa läpäistävänä. Vaikeustasojen sijaan pelaaja valitsee kartalta heimon. Jokaisesta heimosta on pelastettava vähintää 20 sopulia päästäkseen pelin loppuun.
Aikaisemman osan kahdeksan komennon sijaan pelissä on yhteensä 50 komentoa, joista kahdeksan tai vähemmän on käytössä kerralla yhdellä tasolla.
Osa komennoista on heimokohtaisia ja osa on käytössä kaikkien eri heimojen kentissä. Komennoista on samanaikaisesti yhdessä kentässä edelleen käytössä vain korkeintaan kymmenisen kappaletta. Komennot ovat nyt mitä erilaisimpia.
Esimerkiksi avaruusheimon saa lentämään rakettirepulla, talviheimon jäsenet heittävät lumipalloja ja laskevat mäkeä. Lemmings 2 ilmestyi taas ensin Amigalle ja käännettiin pian monille muille laitteille. Koska peli oli edeltäjänsä kaltainen, se ei aiheuttanut enää samanlaista ilmiötä, mutta se lunasti kuitenkin jatko-osaan kohdistuneet odotukset monipuolisuudellaan.
Heimoihin kuuluvat esimerkiksi talvisopulit, sirkussopulit, rantasopulit, avaruussopulit, luolamiessopulit ja skottisopulit. Kullakin heimolla on oma ympäristönsä.
Vastaanotto
Peli on saanut The One -lehden arvostelussa arvosanaksi 91%.
Peli on saanut Amiga Format -lehden arvostelussa arvosanaksi 94%.
Kari Riipinen
Kari Riipinen (taiteilijanimi Riipinen, s. 9. lokakuuta 1952 Helsinki) on suomalainen kuvataiteilija ja valokuvaaja.
Riipinen opiskeli Taideteollisessa korkeakoulussa 1974–1976. Hän on myös julkaissut musiikkia ja runoja. Vuodesta 1977 lähtien Riipinen on suunnitellut satoja levynkansia muun muassa Tuomari Nurmiolle, Pelle Miljoonalle, Hanoi Rocksille, Hectorille ja Dave Lindholmille, julisteita, etikettejä, mainoksia ja kirjankansia. Suurin osa Riipisen teoksista on valokuvia. Hän on pitänyt kymmeniä näyttelyitä. Teoksia on muun muassa Helsingin kaupungin taidemuseossa ja Suomen valokuvataiteen museossa.
Riipinen teki vuonna 1984 levyn Itäistä pituutta. Levyllä soitti ja avusti moni suomi-rockin kärkinimistä, kuten Pelle Miljoona, Edward Vesala, Tuomari Nurmio, Dave Lindholm ja Jimi Sumén. Hän on ohjannut ja kuvannut Pelle Miljoonan Berliinin matkasta kertovan lyhytelokuvan Matkalla Tuntemattomaan.
Riipinen on saanut valokuvataiteen apurahan sekä laatutuen.
Levynkansia
Riipisen ensimmäinen levynkansi oli Kalevalan levyyn Abraham's Blue Refrain vuodelta 1977. Riipisen kansia on esimerkiksi seuraavissa levyissä:
Manuela Bosco
Manuela Anna Maria Bosco (s. 11. kesäkuuta 1982 Mikkelin maalaiskunta) on suomalainen kuvataiteilija, näyttelijä, kirjailija ja entinen yleisurheilija, jonka päämatka oli 100 metrin aitajuoksu.
Bosco on toiminut kuvataiteilijana vuodesta 2015 alkaen. Hänen töitään on ollut esillä mm. Helsingin Juhlaviikoilla 2017 ja Gumbostrand Konst & Formissa. Boscon ateljee sijaitsee Helsingin Ullanlinnassa. Hänen tavaramerkkinsä ovat suositut bambi-aiheiset teokset ja suurikokoiset värikkäät abstraktit työt.
Boscolla on kaksi taidealan korkeakoulututkintoa: Jyväskylän yliopistosta (HumK) ja Roomasta Accademia Europea D'Arte Drammaticasta (TeK).
Urheilu-urallaan hän osallistui mm. Sydneyn olympialaisiin 2000 ja useisiin muihin arvokisoihin. Boscolla on Kalevan kisoista kaksi Suomen mestaruutta ja neljä hopeaa. Lisäksi hänellä on hallikisoista aikuisten sarjoista kaksi mestaruutta, yksi hopea ja kaksi pronssia. Sekä lukuisia nuorten Suomen mestaruuksia. Bosco piti hallussaan yli vuosikymmenen 60 metrin aitojen Suomen ennätystä 8,12 s., joka oli aikanaan myös epävirallinen 17-vuotiaiden maailmanennätys.
Yleisurheilu-ura
Bosco edusti urheilu-urallaan Mikkelin Kilpa-Veikkoja ja häntä valmensivat hänen isänsä professori Carmelo Bosco (k. 2003) sekä Mikael Ylöstalo, Risto Koskinen ja Roberto Bonomi.
Bosco sijoittui 100 metrin aitajuoksussa viidenneksi 19-vuotiaiden MM-kilpailuissa Annecyssa 1998 ajalla 13,83. Junioreiden EM-kilpailuissa Riiassa 1999 hän saavutti pika-aidoissa pronssia ajalla 13,34 ja kuului Suomen pikaviestijoukkueeseen, joka sai hopeaa uudella 22-vuotiaiden Suomen ennätysajalla 44,40.
Bosco juoksi Sevillan MM-kilpailuissa 1999 100 metrin aitajuoksun alkuerissä 17-vuotiaiden Suomen ennätyksen 13,34 selviytyen toisiin alkueriin. Niissä hän jäi kuitenkin erässään kahdeksanneksi. Gentin EM-hallikilpailuissa 2000 Bosco putosi 60 metrin aitajuoksun alkuerissä. Sydneyn olympialaisissa 2000 hän jäi 100 metrin aidoissa alkueriin, mutta kuului Suomen pikaviestijoukkueeseen, joka sijoittui välierässään kuudenneksi ajalla 43,50. Münchenin EM-kisoissa 2002 hän putosi pika-aitojen alkuerissä.
Sisäratojen SM-kilpailuissa Bosco voitti 60 metrin aitajuoksun Suomen mestaruuden Jyväskylässä 1999 ajalla 8,27. Seuraavana talvena hän uusi mestaruutensa Kuopiossa Suomen ennätysajalla 8,12. Lisäksi hän saavutti SM-hopeaa 2003 ja pronssia 1998. 60 metrin juoksussa Bosco saavutti SM-pronssia vuonna 2000 ja 4 x 200 metrin viestissä kultaa 1999.
Ennätykset
Lähde: Tilastopaja
Ura näyttelijänä ja kirjoittajana
Bosco lopetti urheilu-uransa kauden 2006 jälkeen ja aloitti näyttelijän tutkintoon tähtäävät opinnot Accademia Europea di Arte Drammatica -teatterikoulussa Italiassa. Hän valmistui sieltä näyttelijäksi jouluna 2009. Hän on näytellyt teatterissa sekä Suomessa että Italiassa ja esiintynyt elokuvissa (Night Goes Long, Luokkakokous 2 ), lyhytelokuvissa ja tv-sarjoissa (mm. Kotikatu, Kiiltokuvia, Syke, Nymfit, Karppi).
Lokakuussa 2012 Bosco sai Suomen Mielenterveysseuran valtakunnallisen mielenterveyspalkinnon.
Marraskuussa 2013 Bosco sijoittui toiseksi Tanssii tähtien kanssa -ohjelman kahdeksannella tuotantokaudella.
Bosco on kirjoittanut kirjat Vegemania (Cozy Publishing, 2016), Ylitys (Teos, 2012) ja yhdessä Pamela Tolan kanssa lastenkirjan Pöytä joka tahtoi kodin (Otava, 2015).
Yksityiselämä
Myös Manuela Boscon sisar Carla Bosco on entinen yleisurheilija. Heidän isänsä oli italialainen urheilutieteiden tutkija Carmelo Bosco ja enonsa on entinen kilpahiihtäjä Harri Kirvesniemi.
Boscolla on huhtikuussa 2014 syntynyt tytär ja alkuvuonna 2016 syntynyt poika näyttelijä Kasimir Baltzarin kanssa.
Avaruustekniikka
thumb|[[Kansainvälinen avaruusasema joulukuussa 2006.]] Avaruustekniikka on avaruudessa käytettävää teknologiaa. Avaruuden ympäristötekijät, kuten painottomuus ja tyhjiö, synnyttävät teknologialle merkittävästi erilaisia vaatimuksia kuin esimerkiksi Maan päälliselle teknologialle. Luotettavuus on erityisen tärkeää, koska korjaaminen ja huoltaminen on yleensä mahdotonta matkaan lähettämisen jälkeen.
Avaruustekniikan piiriin kuuluvat muun muassa laitteet kuten satelliitti, avaruusluotain, laskeutuja, avaruusasema ja avaruusalus sekä näiden avaruuteen laukaisemiseen käytettävät kantoraketit. Avaruudessa liikeradan muuttaminen vaatii rakettimoottorin tai jonkin muun tavan synnyttää propulsiota.
Avaruustekniikan komponentit ja järjestelmät eivät pääsääntöisesti sovellu muuhun käyttöön, joten joudutaan tekemään uniikkeja komponentteja. Lisäksi toimintavarmuuden takaamiseksi komponentit tulee testata monia muita aloja tarkemmin. Nämä molemmat nostavat suhteellisesti kustannuksia verrattuna matalampien varmuusvaatimusten ja suurien sarjojen tuotantoon. Tämän vuoksi pyritään mahdollisuuksien mukaan hyödyntämään mm. tavallista teollisuus- ja kulutuselektroniikkaa.
Vaatimuksia
Avaruustekniikan erityispiirteitä ovat avaruuden olosuhteiden kestämisen lisäksi toimintavarmuus sillä huolto on yleensä täysin mahdotonta. Avaruuden ympäristön erityispiirteitä Maan pinnan painovoimaan ja kaaksukehään verrattuna ovat muiden muassa: Miehittämättömillä lennoilla ei voida tehdä huoltoja taikka korjauksia ja miehitetyilläkin hyvin rajoitetusti, joten komponenttien tulee olla hyvin luotettavia. Kaikki mahdolliset ongelmat pitää pystyä ennakoimaan ja ottamaan jo suunnittelussa huomioon. Myös etäohjaus on etäisyyksien vuoksi rajoitettua, joten esimerkiksi luotaimilta vaaditaan kykyä hyvinkin automaattiseen toimintaan.
Suhde muuhun tekniikkaan
thumb|200px|[[Robert Goddardin kehittämä ensimmäinen nestemäistä polttoainetta käyttävä raketti vuodelta 1926.]] Avaruustekniikkaa on pidetty teknisen kehityksen edelläkävijänä ja ajajana. Muun muassa mikroprosessorin ensimmäinen käyttö on liitetty Apollo-lentoihin. Toisaalta miniatyrisoitua elektroniikkaa kehitettiin jo toisen maailmansodan aikana muun muassa ilmatorjuntakranaattien sytyttimiin ja 1950-luvulla ballististen ohjusten ydinkärkien toiminnan ohjaukseen. Sotatekniikan ja avaruustekniikan kehittäminen ovatkin aina kietoutuneet yhteen, varsinkin avaruustoiminnan alkuaikoina. Lukuisat kantoraketit on tehty ohjusten pohjalta ja ensimmäinen avaruuteen asti tehty laukaisu tehtiin V2-ohjuksella. Myös elektroniikan kehittäminen on yhteydessä sotatekniikkaan. Tietokone ja telemetriatietoliikenne olivat olemassa ennen avaruusalusta, mutta avaruustekniikka loi tarpeen miniatyrisoidulle tietokoneelle.
Koska avaruusalusprojektit olivat hyvin monimutkaisia ja laajalle verkottuneita, niiden puitteissa on väitetty tehdyn merkittävästi projektinhallinnan välineiden kehittämistä. Yhdysvaltain laivaston Polaris-ohjuksen kehityshankkeessa kehitettiin 1950-luvun lopussa myös eräs edelleen käytetyimmistä projektinhallintamenetelmistä, PERT.
Myös kirurgian edistymistä on liitetty Nasan Apollo-ohjelmaan. Toisaalta Vietnamin sota oli ensimmäinen, jossa esimerkiksi kuusi luotia mahaansa saanut sotilas saatiin pelastettua edistyneen sairaanhoidon avulla.
Teflon-muovi liitettiin aikoinaan 1960-luvun lopussa ja edelleenkin voimakkaimmin Apollon niin kutsuttuihin spin-offeihin. Tämä vuonna 1938 keksitty muovi tuotiin markkinoille 1950-luvun jälkipuolella ennen ensimmäistäkään miehitettyä avaruuslentoa.
Suoria käytännön hyötyjä ovat satelliittihavaintojen aikaansaamat paremmat keskipitkän välin (3 päivää) sääennusteet. Sääsatelliittidatan käyttöönotto sään ennustamisen laskentamalleissa kesti noin 20 vuotta. Muita hyötyjä on satelliittitietoliikenne, jolla etäisiin tai kehittymättömiin paikkoihin saadaan esimerkiksi puhelinyhteys. Satelliittipaikannus etenkin GPS:n avulla on suhteellisen laajasti käyttöönotettu ammattiliikenteessä ja huviveneilyssä.
Spin-offit eli teknogian siirtyminen avaruustekniikasta muualle on ollut esillä, koska sillä osin perustellaan toimintaan satsaamisen kannattavuutta lyhyelläkin tähtäimellä. Tämä on kuitenkin ollut jossain määrin harhaanjohtavaa avaruusalan alussa ja vähentynyt. Nykyään puhutaankin spin in'in tarpeesta eli yritetään tuoda avaruustekniikkaan etenkin kulutuselektroniikan komponentteja.
2000-luvulla avaruustekniikka on joutunut tilanteeseen, jossa nk. avaruuskäyttöön kelpuutettuja komponentteja on yhä vaikeampi saada. Ne ovat olleet amerikkalaisten MIL-standardien mukaisten komponenttien eräs alalaji, jossa komponentteja tarkastetaan vielä tiheämmin. Näiden valmistuslinjoja on suljettu Yhdysvaltain asevoimien siirtyessä käyttämään COTS-komponentteja (commercial off-the-shelf). Kaupallisissa komponenteissa, etenkin prosessoreissa ja muisteissa, on paljon parempi suorituskyky kuin perinteisissä säteilynkestävissä (rad hard) luotettavissa (high rel) komponenteissa.
Kuntoilu
thumb|[[Hölkkääjä iltalenkillä Norjassa.]] thumb|Yhdysvaltalaissotilas harjoittamassa kuntoaan [[soutulaite|soutulaitteessa.]] Kuntoilu eli kuntoliikunta tai kuntourheilu on yleiskunnon kohentamiseksi harrastettavaa liikuntaa.
Aiheesta muualla
Actividad física Atividade física
Fortran
FORTRAN oli ensimmäinen todellinen korkean tason  ohjelmointikieli. Iästään huolimatta sitä käytetään edelleen runsaasti erityisesti raskasta tieteellistä laskentaa vaativissa tehtävissä. Rakenteeltaan se on tyypillinen proseduraalinen ohjelmointikieli.
Historia
Ensimmäisenä kaikista ohjelmointikielistä kielelle luotiin standardi vuonna 1966. Nykyään FORTRANista on käytössä useita versioita, joista tärkeimmät ovat Fortran 77, Fortran 90, Fortran 95, Fortran 2000, Fortran 2003 ja Fortran 2008. (Niin sanottu FORTRAN IV eli Fortran 66 on jo jäänyt pois yleisestä käytöstä.) Lisäksi on olemassa erityisesti rinnakkaislaskentaan tarkoitettu High Performance Fortran (HPF). Fortranin aiemmat standardit eivät tue oliopohjaista ohjelmointia, mutta Fortran 2003 -standardissa tuki olioiden kaltaisiin rakenteisiin on olemassa. On jokseenkin vakiintunut tapa kirjoittaa Fortran 77:ää ja sitä edeltäviä versioita tarkoitettaessa kielen nimeksi FORTRAN ja uudempia versioita tarkoitettaessa Fortran.
Fortranit sopivat erityisesti raskaaseen numeeriseen laskentaan ja kieleen liittyy useita juuri numeeriseen laskentaan liittyviä ominaisuuksia kuten taulukoiden ja matriisien käsittelyä. Suuri joukko erilaisia funktioita on Fortran-ohjelmissa käytettävissä ilman erillisten kirjastojen lataamista. Fortran on standardinsa ansiosta koodin siirrettävyyden kannalta eräs parhaita ohjelmointikieliä ja suoraviivaisen ja loogisen rakenteensa vuoksi kieli on helppo oppia nopeasti.
FORTRANin ja ohjelmointikielten kääntäjien kehitys ovat olleet kiinteässä vuorovaikutuksessa toisiinsa. Jo ensimmäisessä FORTRAN-kääntäjässä kiinnitettiin erityistä huomiota tuotetun konekielen nopeuteen, koska sen suunnittelijat arvelivat, ettei kukaan käyttäisi ohjelmointikieltä, joka ei olisi tehokkuudeltaan verrattavissa assemblyyn. Nykyiset F90/95-kääntäjät ovat yleensä yhtä nopeita tai nopeampia kuin F77-kääntäjät. Fortran-kääntäjät ovat alaspäin yhteensopivia, joten F90-kääntäjällä on mahdollista kääntää myös F77-ohjelmia. F90/95-koodiin on myös mahdollista sisällyttää F77-kielisiä osia sellaisenaan, joskin F90-standardi määritti muutamat F77:n piirteet vanhentuneiksi, eivätkä ne toimi enää F95-ohjelmissa.
FORTRAN 77
Huomattava osa edelleen käytössä olevista tieteellisen laskennan ohjelmista on toteutettu F77:lla.
Esimerkkiohjelma FORTRAN-77 -kielellä
Eo. esimerkissä FORTRAN-77 -koodille tyypillisesti:
F77 ei myöskään tue pinoa vaan funktioilla on omat muistialueensa argumenteille ja datalle. Tämä tarkoittaa että F77 ei tue rekursiota, vaan erikseen kieltää aliohjelmaa viittaamasta itseensä suorasti tai epäsuorasti. Täten Fortran 77 -ohjelma voidaan kääntää staattisesti ja muisti varata käännösaikana.
Fortran 90/95
Fortran 90- ja 95-standardit poikkeavat toisistaan vain vähän ja suurimmat erot liittyvät F95:n parempaan tukeen rinnakkaislaskennalle. F90/95 eroaa ulkonaisesti jonkin verran F77:sta ja siinä pyritään välttämään eräitä F77:n ohjelman toimivuuden kannalta vaarallisia piirteitä. Samalla F90/95 sisältää monia ominaisuuksia, jotka puuttuvat kokonaan F77:sta. F95:n pohjalta on kehitetty myös datarinnakkainen versio High Performance Fortran (HPF).
Esimerkkiohjelma Fortran 90 -kielellä
Tässä esimerkissä Fortran 90 -koodille tyypillisesti:
Kastekäsky
thumb|Kaste
Kastekäsky, joka tunnetaan myös nimellä lähetyskäsky, on kristinuskon kastetoimitukseen liittyvä käsky, joka on löydettävissä Raamatusta, Matteuksen evankeliumista, luku 28, jakeet 19–20.
Vanhan käsikirjoituksen mukaan Jeesus ei antanut kastekäskyä, vaan Hän antoi omille opetuslapsilleen lähetyskäskyn.
Luterilainen kirkko suosittelee lapsen kastamista kuukauden kuluessa syntymästä.
Matt. 28: 18–20 eri suomenkielisten Raamatun käännösten mukaan
Raamattua ei tule tulkita vain yksittäisten jakeiden perusteella. On huomioitava koko Raamatun ilmoitus kokonaisuudessaan. Myös vanhat käännökset sekä muut kasteasiaa käsittelevät kohdat selventävät asiaa. Raamatussa käsitellään kasteasiaa useassa kohdassa; myös sitä, että pelastukseen tarvitaan muutakin kuin vesikaste.
Espanjalaisten asutus Amerikassa
Espanjalaisten asutus alkoi nopeasti levitä Uuteen maailmaan eli Amerikan mantereelle Kolumbuksen matkojen jälkeen. Niinpä kuningas Ferdinand Katolilainen sääti vuonna 1512 Burgosin lait  uudisasutusta varten. Intioiden Recopilaciónin neljännen kirjan kahdestoista luku alkaa Ferdinandin säätämällä lainkohdalla, jossa hän rohkaisee Uuden Maailman asuttajia. Uuden Maailman asuttaminen ei käynnistynyt ilman väärinkäytöksiä.
Kaarle V, joka hallitsi kardinaaliensa ja neuvostojensa myötävaikutuksella, koetti jo valloitusten alkuvaiheissa toimia niin, että valloituksen jälkeen muodostettavia asutuksia varten olisi olemassa viisaita ohjeita. Vuonna 1523 Kaarle V antoi asuttamiseen ja intiaanien kohteluun liittyvän määräyksen. Saman vuoden toukokuussa hän antoi määräyksen, jonka tarkoituksena oli estää maaomaisuudella keinottelu. Kaarle V ei katsonut suosiolla maiden joutumista kirkonmiesten ja sääntökuntien haltuun.
Koska lähinnä keskusaukioita sijaitsevat tontit olivat arvokkaimmat, syntyi tonttien jaoista suuria riitoja, josta syystä Filip II näki tarpeelliseksi tarkentaa ja antaa uusia asutukseen liittyviä määräyksiä. Ehdot olivat monelle liian vaikeita noudatettaviksi. Oli helpompaa kuljeskella miellyttävässä ilmastossa ja elää intiaanien kustannuksella. Asiaan puututtiin karkotuksin.
Helios (yritys)
helios.right|250px Helios on suomalainen valokuvausalan kauppaketju, joka oli 1900-luvun loppuvuosikymmeninä yksi Suomen suurimmista alallaan. Esimerkiksi vuonna 1976 Helios Oy:llä oli 25 myymälää 14 paikkakunnalla sekä kuvatilausten postimyyntipalvelu. Syksyllä 2018 ketjuun kuului puolen tusinaa itsenäistä yrittäjää eri puolilla Suomea, jotka eivät enää välttämättä käytä Helios-ketjutunnuksia.
Historia
Helioksen historia juontaa Hankoon, jossa vuosina 1926–1931 toimi valokuvaaja Eino Partasen ensimmäinen Helios-niminen liike. Vuosina 1931–1939 Partanen piti Heliostaan Viipurissa. Sivuliike Helsingissä hänellä oli vuodesta 1937 ja Tampereella vuodesta 1938. Sotavuosina toiminta siirtyi Viipurista Helsinkiin. Vuonna 1955 perustettiin Helioksen sisaryritys, kuvavalmistamo Kuva-Sampo Oy, ja vuonna 1959 valokuvausalan tukkuliike Mitras Oy, joka toi maahan muun muassa View-Master-katselulaitteita. Sotien jälkeen Helios toimi Helsingissä Mannerheimintie 10:ssä, johtajana Reino Partanen. Vuonna 1961 Helioksella oli myymälä myös Riihimäellä, Hämeenlinnassa, Tampereella, Turussa, Lappeenrannassa, Imatralla, Kuopiossa ja Oulussa.
1970-luvulla alkupuolella Helios, Kuva-Sampo ja Mitras muodostivat Suomen suurimman valokuvausalan yritysryhmän. Tuolloin Helios Oy:n pääkonttori oli Malminkatu 20:ssä, jossa toimi pitkään myös Helioksen suuri myymälä. Vuoden 1977 paikkeilla Helios, Kuva-Sampo ja Mitras purkivat yhtymärakenteen ja alkoivat kukin toimia itsenäisesti. Tällöin Helios siirsi kuvavalmistuksensa Kuva-Sammosta ensin Tuhatkuvalle ja sitten Eirille ja Kodakille. Muun muassa Konica-kameroita maahantuonut Mitras kuului 1980-luvun keskivaiheilla Kaukomarkkinoihin ja myöhemmin Eiriin ja teki konkurssin 2000-luvulla.
McDonald
McDonald ("Donaldin poika") on skotlantilais- ja irlantilaisperäinen sukunimi, joka on muun muassa seuraavilla henkilöillä:
Kiimajärvi (Ekojärvi)
Kiimajärvi on Pirkanmaalla Sastamalassa Ekojärvellä sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Ekojoen valuma-alueesta, jonka laskujoki Ekojoki laskee Evonlahdessa Rautaveteen Ekossa.
Maantiede
Järven pinta-ala on 14,5 hehtaaria ja sen pituus on 700 metriä ja leveys 250 metriä. Järveen laskee useita tulo-ojia, jotka liittyvät Kiimajärvensuon ojitukseen tai peltojen ojituksiin. luusua sijaitsee järven luoteisrannalla, josta saa alkunsa 1,1 kilometriä pitkä Kiimajärvenoja, joka laskee Pitkäjärveen. Eteläpuolen Kiimajärvenkallioiden takana olevan Pikku Kiimajärven vedet suotuvat ilman laskuojaa Kiimajärveen.
Elisabeth Maragall
Elisabeth "Eli" Maragall Verge (s. 25. marraskuuta 1970 Barcelona) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992. Maragall teki loppuottelussa Saksaa vastaan 2–1-voittomaalin.
Elisabeth Maragallin setä Pasqual Maragall toimi Barcelonan olympialaisten järjestelytoimikunnan puheenjohtajana ja oli tuolloin myös Barcelonan pormestari.
Soinniton bilabiaalinen klusiili
Soinniton bilabiaalinen klusiili on monessa kielessä esiintyvä konsonanttiäänne, joka merkitään P-kirjaimella niin suomen kielessä kuin monissa muissakin kielissä. Äänteen kansainvälisessä foneettisessa aakkostossa äänteen merkki on [p]. Arkipuheessa "pee" voi tarkoittaa tilanteesta riippuen joko P-kirjainta tai äännettä [p].
Joissakin kielissä, kuten englannissa, [p] ääntyy suomesta poiketen aspiroituna.
Kuvaus
Soinnitonta bilabiaalista klusiilia määrittävät seuraavat foneettiset parametrit:
Laavaa (albumi)
__EISISLUETT__ Laavaa on suomalaisen Limonadi Elohopea -yhtyeen kolmas levy. Se julkaistiin vuonna 1998.
Markus Tervo
Markus Tervo on ammattitaikuri, Suomen Taikurit ry:n puheenjohtaja ja taikatapahtumien tuottaja. Hän on voittanut lukuisia taikurikilpailuja: Ravintolataikuuden Suomenmestaruuden 2018, Lähitaikuuden Solmu Mäkelä -palkinnon ja alle 18-vuotiaiden Pohjoismaiden mestaruuden. Vuonna 2020 Tervo osallistui Talent Suomi -ohjelmaan, jossa hän ylsi semifinaaliin asti. Markus Tervo esiintyy One Man Show:llaan Uudenmaan yksityisjuhlissa.
Painovoiman sateenkaari
Painovoiman sateenkaari (Gravity’s Rainbow) on Thomas Pynchonin 1973 ilmestynyt postmodernistinen pääteos. Kirjan on suomentanut Juhani Lindholm ja julkaissut Teos vuonna 2014.
Painovoiman sateenkaarta pidetään Pynchonin pääteoksena, ja siihen hänen kulttimaineensa perustuu. Se on apokalyptinen teos. Sitä pidetään Herman Melvillen Moby Dickin postmodernina vastineena. Romaani palkittiin National Book Award -palkinnolla. Vuonna 1975 Pynchon kieltäytyi Yhdysvaltain taide- ja kirjallisuusakatemian hänelle myöntämästä William Dean Howells -ansiomerkistä.
Teos sisältää monia erilaisia tyylejä, kulttuurisia viittauksia, riimejä ja erikoisalojen sanastoa. Yleisesti ottaen teoksesta on käännöksiä vain muutamalla kielellä, kuten saksa, italia, espanja, japani, portugali ja ranska, sillä sen kääntämistä on pidetty liki mahdottomana tehtävänä. Lukijoiden ja kääntäjien avuksi on julkaistu muutamia selitysteoksia, kuten Steven C. Weisenburgerin A Gravity’s Rainbow Companion.
Pynchonista väitellyt tutkija Tiina Käkelä-Puumala sanoo, että ensimmäiseen lukukertaan meni vuosi, ja hän ymmärsi tekstistä suunnilleen puolet, mutta hän ymmärsi myös, ettei ”ollut koskaan lukenut mitään vastaavaa”. Teoksen suomentajan Juhani Lindholmin mukaan teos on paitsi satiiri nykyajasta, myös hätähuuto.
Sierra Leonen asevoimat
Maassa ei ole asevelvollisuutta, ja 18 vuoden ikä on minimi päästääkseen vapaaehtoiseen asepalvelukseen, tosin vanhempien suostumuksella myös tätä nuoremmatkin voivat päästä suorittamaan asepalvelusta. Naiset voivat myös suorittaa asepalveluksen. Päästääkseen suorittamaan asepalvelusta on pakko olla HIV-negatiivinen.
Korvalammi (Stormi)
Korvalammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Ekojoen valuma-alueesta, jonka laskujoki Ekojoki laskee Evonlahdessa Rautaveteen Ekossa.
Maantiede
Lammen pituus on 150 metriä ja leveys 300 metriä. Sen luusua sijaitsee järven länsirannalla, josta saa alkunsa 1,4 kilometriä pitkä Korvalamminoja, joka yhtyy Ekojokeen sen alajuoksulla. Lammen rannan ympäristö on pääosin moreeni- ja kalliopohjaista metsämaastoa.
A Live Record
A Live Record on brittiläisen Camel-yhtyeen huhtikuussa 1978 julkaistu livealbumi, joka sisältää materiaalia vuosilta 1974–1977. Kakkoslevy sisältää kokonaisuudessaan The Snow Goose -teoksen.
Molukkienkukastaja
Molukkienkukastaja (Dicaeum vulneratum) on kukastajien heimoon kuuluva varpuslintu.
Levinneisyys
Molukkienkukastajaa tavataan Indonesiassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.
Elokuvakamera
pienoiskuva|450x450px|Panavision Panaflex -kamera Elokuvakamera on kameratyyppi, joka tallentaa kuvia nopeassa tahdissa filmille. Kun kehitetty filmi projisoidaan, syntyy katselijalle vaikutelma liikkuvasta kuvasta, vaikka kyse on itse asiassa yksittäisistä kuvista. Filmiformaatit luokitellaan niiden leveyden mukaan: yleisimmät elokuva- ja televisiotuotannoissa käytetyt filmityypit ovat 35 mm ja 16 mm. pienoiskuva|Kameran sisällä on [[Kinofilmi|kinofilmiä.]] Jotkin filmiformaatit ovat olleet ns. amatööriformaatteja jotka eivät ole olleet standardien mukaisia, kuten Movette. Movettea käyttävää kameraa mainostettiin vuonna 1917 Moving Picture World lehdessä.